23. schôdza NR SR - 6.deň - A. dopoludnia
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

6. Ďakujem veľmi pekne, začnem trošku netradične, začnem históriou a tu v sále sedí politik a človek, ktorého si ja vážim a s ktorým sa poznám dlhé roky. A ten človek kedysi veľmi trpel pri Mečiarovej diktatúre a ten človek zažil časy, keď sedel aj tu v parlamente, keď Mečiar za Noc dlhých nožov rozkradol Slovensko. Mečiar rozdával svojim nochsledom miliardové majetky za korunu. Východoslovenské železiarne boli za jednu noc dané do rúk ľuďom, ktorí si tieto majetky nezaslúžili, ale pretože verne slúžili Vladimírovi Mečiarovi, tak dostali majetky. A to nebol sám a politik tu sediaci v tejto sále mi to môže potvrdiť. Už vtedy občania žiadali a chceli, aby politici boli hmotne zodpovední za svoje činy. Viete koľko pivovarov sa sprivatizovalo, koľko závodov sa sprivatizovalo a tie závody rozpredali, rozkradli tie závody politici, ktorí mali byť hmotne zodpovední, ktorí mali mať zodpovednosť za to, čo získali za korunu, za korunu získali tieto závody, tento majetok, tak tento majetok nechali zdevastovať, rozpredali a títo politici... počkám, nech dotelefonuje, v pohode? Dobre. (Rečník reaguje na ruch v sále.) Títo politici jednoducho absolútne, ale absolútne nemali žiadnu zodpovednosť, ale nemali svedomie, nemali svedomie, pretože získali niečo len tak, lebo im to Mečiar takto dal. (Rečník luskol prstami na oboch rukách.) Ale Mečiar za to dostal, všetci si pamätáte igelitky. Mečiar za to niečo dostal. Odvtedy sa nič nezmenilo, nič nezmenilo. V alobaloch nosili peniaze. V ruličkách, v ruličkách nosili peniaze a politici nemajú žiadnu zodpovednosť. Politik dostane funkciu a v tej funkcii politik začne kradnúť. Žiaľbohu, na Slovensku je to tak. A žiaľbohu, na Slovensku sa z komunistov stali demokrati, sociálni demokrati a tí komunisti, ktorí kradli kedysi... ďakujem... tí komunisti, ktorí kradli kedysi, to robia aj teraz. Hlavné slovo alebo hlavný motív, leitmotív tohto zákona je zodpovednosť. Zodpovednosť. Čo učíte svoje deti, milí koaliční poslanci? Učíte ich, že máte na stole 100 eur a to 100 euro si môžete zobrať? Deti, veď to, zoberte si to sto euro alebo učíte svoje deti, milí koaliční poslanci, alebo, pardon, milí poslanci v pléne, aby som nebol len na jednu stranu, učíte svoje deti, že kradnúť je pohoda, že kradnúť sa môže? No nie. Ja si myslím, že aj pán Sedlák učí svoje deti alebo učil svoje deti, že zodpovednosť je to, čo musia držať, že kradnúť sa nemá. A ja si neviem predstaviť jedného jediného Slováka, ktorý videl nahrávku Roberta Fica, teda náhravku pána Počiatka s pánom Trnkom, pamätnú nahrávku, kde minister financií SMER-u povedal, že ten Slota, to je, to je kaliber, ukradli s Ficom dve miliardy a ešte ten Slota toho Fica oholil o polku z polky. Kto zo Slovákov toto videl, kto zo Slovákov toto videl, mi musí potvrdiť, že jednoducho zlodeji nemajú žiadnu zodpovednosť voči tomuto národu a zodpovednosť je veľmi dôležitá. Je nás tu pár, ono to vyrušuje, keď sa teraz bavia niektorí a tých, ktorých to nebaví, choďte preč, prosím vás, naozaj choďte preč, ak vás to nebaví a nepočúvate, vyrušuje to. Pani poslankyňa, ak vás to nebaví, poprosím vás pekne, viem, že vás pán Andrej nevyhodí, ale choďte preč! Naozaj, ak vás to nebaví, vyrušujete, oni vás neupozornia, keď to nechcete počúvať, doteraz ste tu neboli, choďte preč. Neskutočné, ale fakt neskutočné, vám je to smiešne, keď vyrušuje, keď tu sedí niekto od vás, keď tu je niekto od vás, tak dobreže sa vám nezježia chlpy na nose alebo v ušiach, čo si netrháte, od toho, ako tu na rozprávate. Takže kľud, páni, a buďte, prosím vás, kolegiálni, keď už neviete nič iné. Ďakujem veľmi pekne. Je vás tu naozaj pár, je vás tu pár, tak, poprosím vás, ďakujem, Andrej, že ste ich upozornili. Chcem, milí Slováci, vám povedať niečo o zodpovednosti. Zodpovednosť je morálna alebo právna povinnosť jednotlivca, alebo skupiny prevziať následky svojich činov, rozhodnutí alebo opomenutí. Zodpovednosť môže byť rozdelená do rôznych oblastí a môže mať rôzne formy. Zodpovednosť, zodpovednosť! Morálna zodpovednosť, ide o povinnosť konať správne v súlade s etickými normami. Morálna zodpovednosť zahŕňa zohľadnenie dôsledkov našich rozhodnutí na iných ľudí a spoločnosť ako celok. Kto nie je morálne zodpovedný, koná nečestne, koná nespravodlivo a či už veríte v Boha, alebo neveríte v Boha, morálku má každý z nás v sebe alebo aspoň mal by mať. Potom je právna zodpovednosť a právna zodpovednosť je povinnosť dodržiavať zákony a predpisy stanovené štátom. Ak jednotlivec poruší zákon, môže byť právne stíhaný a čelí trestom, ako sú pokuty, tresty odňatia slobody alebo náhrada škody. No a potom je tu politická zodpovednosť a tá sa týka zodpovednosti verejných činiteľov a politikov za svoje konanie vo verejnej správe. Politici môžu byť zodpovední za rozhodnutia, ktoré majú vplyv na verejný záujem a môžu čeliť odvolaniu, verejnej kritike alebo právnym sankciám. Politik je zodpovedný verejnosti a verejnosť chce, aby bol politik hmotne zodpovedný za svoje činy. Pretože politik dostane funkciu, poviem vám príklad, ministra a minister nemá problém urobiť kšeft za niekoľko miliónov a nič sa mu nestane, nič sa mu nestane. Hmotná zodpovednosť, ktorú predkladáme, opakujem, nie je môj alebo náš výmysel a ja si myslím, že aj kolegovia z PS, aj kolegovia z SaS, aj kolegovia z KDH chápu zodpovednosť, zodpovednosť politika, ako veľmi dôležitú, ako dôležitú pri výkone funkcie. Ja si neviem predstaviť, neviem si predstaviť argument. Mal som argument na to, že predkladáme hmotnú zodpovednosť, že ale veď nepôjdu politici alebo ľudia do funkcií, keď zavedieme hmotnú zodpovednosť. Ja som si nevedel predstaviť, čo iné mám odpovedať na to, ako to čo je za blbosť? Veď o tomto to je, aby sa báli ísť do funkcií tí, ktorí pôjdu kradnúť. Veď kto sa bojí ísť do funkcie? Kto sa bojí ísť za nejakého prednostu, riaditeľa, za politika, keď chce kradnúť. Hmotná zodpovednosť je naozaj nástroj na to, aby sa zlodeji, kšeftári a rôzni politickí mafiáni báli ísť do funkcie. Teraz? Presne, presne, pán kolega, toto isté, teraz, by the way, za jeden deň boli vymenení prednostovia okresných úradov. Za jeden jediný deň! A bratranec, sesternica, okresný predseda SMER-u, moja babka, tvoja babka, súdružka Eva, súdruh Jano, traktorista Fero a takto to tam nasáčkovali. Katastrofa. To, čo som ja počúval a počúvam z regiónov, aké tam dali typy, krajský predseda SMER-u si tam dá dcéru, lebo je dobrá. Ja vám poviem jeden príklad. Pred štyrmi rokmi, keď sme boli v, keď sme prichádzali teda do parlamentu, tak za mnou prišiel chlapík a povedal, že, Jožo, prosím ťa, moja žena by chcela byť, chcela jednu funkciu. Ja hovorím, no dobre, však nech sa tam prihlási teda. No ale vybav jej to. Hovorím, ale veď nech sa tam prihlási, keď je dobrá. No ale vybav jej to. A hovorím, a prečo? Veď ju poznáš. Hovorím, ja ju nepoznám. Ale poznáš mňa. No ja ťa poznám, ale nepoznám tvoju ženu. Ale veď jej to vybav, ja vstúpim aj k vám do strany. Ja mu hovorím, a to za to, že vstúpiš do strany, ti mám vybavovať? A čo keď je neschopná, čo keď tam bude, čo keď tam bude robiť blbosti? Moja žena?! Použil taký vulgarizmus na mňa, že som Karol Kučera, tenista, že to nebolo možné. Ale len preto, lebo som mu odmietol, odmietol som mu vybaviť funkciu. A nikdy som to nerobil a nebudem robiť, pán Hazucha, nebudem dosadzovať svojich kamarátov do funkcií. Nikdy som to ani nerobil a nepresadzoval. Darmo sa tam uškŕňate všetci na tej strane. Každý jeden z vás loboval za niekoho, každý jeden z vás. Viete, môžte nám tu nadávať do psychopatov, do bláznov, môžte rozprávať, že šašo by nemal byť v politike a kto má byť v politike? Advokát, ktorý kradne? Právnik, ktorý kšeftuje? Tí môžu byť v politike? Vadia vám herci, prečo? Že vám povedia pravdu do očí? A tak to tu je, takto my tu fungujeme. Žiadna hmotná zodpovednosť, žiadna zodpovednosť za vedenie štátu. Žiadna. Je flek na výrub stromov? Má to stáť milión? No tak sa prihlásia tri firmy, jedna firma dá 999 999 euro, tí to vyhrajú a o tri dni už ide dodatok, zvýšili sa náklady, bude to za 10 miliónov. Nám zostanú oči pre plač a oni, no veď, ale veď všetko je drahšie, všetko je, vďaka Matovičovi išlo všetko hore, ešte aj to porisko je drahé. No tak to porisko nebude stáť euro, ale 150 euro, no však veď to vďaka Matovičovi je všetko toto. Kšeftujú, zarábajú neskutočným spôsobom. A toto robili. Diaľnica Žiar nad Hronom – Žarnovica mala stáť 1,5 mld., stála 4,5 mld., fuj, jak ste predražili tie dlažobné kocky! Nemajú problém. Nemajú problém. A verejná správa to isté, verejná správa to isté. Starosta vyberie nejakú firmu, firma ide robiť a firma si zoberie dodávateľa, ten si zoberie subdodávateľa, ten subsubdodávateľa ten subsubsubdodávateľa, ten subsubsubsubdodávateľa a máme 125 subsubsubsubdodávateľov a manželka pána starostu robí každému účtovné poradenstvo. Je vám to smiešne? Je to strašné, pán poslanec! A takto sa to deje. Takto sa to deje. A takto sa kradne. Ja poznám jedného, ktorý má manželku so 704 firmami, ale o iných rozpráva neskutočné veci, o iných manželkách. 704 firiem! Načo mala 704 firiem? Eseročiek. Myslíte, že taký starosta má nejakú zodpovednosť? Dostal flek, dostal flek a ide kšeftovať. Ale, chválapánubohu, ja poznám aj čestných starostov, poznám starostov, ktorí naozaj si zodpovedne robia svoju robotu, poznám starostov čestných a spravodlivých. Aj u nás v okolí takých poznám a chcem ich pozdraviť, Rišo, Paľo, pozdravujem vás veľmi srdečne. (Rečník zakýval do kamery.) Ale poznám starostov, ktorí dostávajú za to, že sú z jednej strany na výjazdových zájazdoch strany, lebo to sú zájazdy, tam sa chodia načombať, tak na tých výjazdoch poznám starostov, ktorí dostávajú, tu máš, dáme ti milión, dáme ti dva milióny, dáme ti tri milióny. Myslíte, že má nejakú zodpovednosť k tým peniazom ten starosta? Myslíte, že má nejakú zodpovednosť k tomu, čo mu takto napchali jeho stranícki kolegovia do gágora? A on to nedá tým občanom, ale dostane to nejaká firma, ktorá má robiť chodník za 17-tisíc euro a spraví ho za 170-tisíc euro. A tak sa pekne podelia. Úprimne povedané, hmotná zodpovednosť je priam povinnosť, aby ju mal každý politik. Taký príklad poviem, v roku 2016 za hmotnú zodpovednosť hlasovalo aj SaS, strana, ktorá teraz je v opozícii a aj vtedy bola v opozícii. S jedným poslancom som tu mal, prvýkrát keď sme predkladali hmotnú zodpovednosť, takú, takú, takú rozpravu, takú dišputu, a on mi tu povedal, že on vtedy hlasoval, lebo ako on myslel, že to ani prejde. Mne spadla gamba, vy ste za to hlasovali preto, lebo ste boli opozícia a mysleli ste, že to neprejde? Ja vám ešte niečo prečítam. (Zvláštny zvuk v sále.) Vrtuľník niekde hore na balkóne. (Reakcia z pléna.) Myslíte, že niečo buchne, Andrej? Vy sa nebojte, Andrej, vy ste nesmrteľný. Fénix, vy ste Fénix, ktorý vstal z popola, len treba zahasiť toho snehuliaka, čo vás chladí. (Reakcia predsedajúceho.) Že to je pravda? Nebojte sa, vy ho zahasíte, dáte mu tam nejakú jadrovú elektráreň do Očovej alebo nejaké raketoplány, odpaľovaciu rampu a bude spokojný Huliak. No. (Reakcie z pléna.) No, Huliak chce strieľať rakety do vesmíru, lebo vraj mimozemšťania sú na druhej strane. Áno, však veď ako, prepáčte. (Reakcia z pléna.) Nie, nie, nie, ja určite nie. Tak tu je to, píše mi pani. Jozef, prečo hmotnú zodpovednosť nechce aj vaša opozičná partia z SaS a PS? No a tu chcem povedať, že ja si myslím, že nieže nechcú, ja si myslím, že to chcú, milé kolegyne a kolegovia z PS, myslím, že chcete hmotnú zodpovednosť, či nie? Politikov, ďakujem. Tak dúfam, že, pani poslankyňa Petrík, vás si osobne pozriem, ako budete hlasovať, osobne si pozriem vaše hlasovanie (ruch v sále), ste kývali hlavou, nie, vy ste Petrík, že? Ako? Jurík, prepáčte, ospravedlňujem sa. Jak Petrík, tak Jurík, ospravedlňujem sa vám. Tak, prepáčte, trošku si vás mýlim ako Randall a Hopkirk, pamätáte si ten seriál? (Smiech v sále.) Takže natoľko teraz, ešte sa prihlásim do rozpravy, ďakujem veľmi pekne, verím, že aj pán Hazucha bude hlasovať za hmotnú zodpovednosť, pretože je to čestný človek, včera nám povedal, že bol pri pétepákoch a chce, aby politici boli čestní a nie zlodeji. (Potlesk.)